deodorant
Store norske leksikon,Kunst og estetikk,Søm, klær og mote,Kosmetikk
Deodorant er en substans eller preparat som brukes for å fjerne eller maskere ubehagelig lukt. Deodoranter kan selv ha en karakteristisk lukt eller være luktløse. De kan virke på flere måter:
adsorbsjon, for eksempel på trekull maskering, for eksempel parfyme  nøytralisering, for eksempel med aluminiumklorhydrat kjemiske reaksjoner, for eksempel hydrogenering av fiskeoljer eller oksidasjon av svovelholdig petroleum Kosmetisk I kosmetikken er deodorant et preparat til bruk i armhulene for å motvirke svettelukt. Frisk svette fra de apokrine svettekjertlene er nærmest luktfri. Bakteriene i hudens normalflora kan imidlertid bryte ned noen av innholdsstoffene i svetten, og det er disse nedbrytningsproduktene som lukter vondt. Kosmetiske deodoranter inneholder derfor bakteriedrepende midler, for eksempel klorheksidindiacetat eller cetrimon, og undertrykker på den måten bakteriefloraens utvikling.Deodoranter finnes i forskjellige former: væsker (lotions, roll on), salver og kremer, stifter og aerosolspray og er nesten alltid tilsatt parfyme. Deodoranter kombineres også ofte med antitranspirasjonsmidler som skal nedsette svetteutskillelsen.Deodoranter kan forårsake irritasjon, og i noen tilfeller allergiske reaksjoner. Les mer i Store norske leksikon svette hyperhidrose anhidrotika